اتين مارك كاترمير - Étienne Marc Quatremère - ( اتولد 12 يوليه 1782 - اتوفى 1857 ) ، مستشرق و باحث لغوى فرنساوى درس لغات كتيره كان من ضمنها اللغه العربيه اللى درسها على ايد المستشرق الكبير سيلفيستر دو ساسى Silvestre de Sacy ، و اشتغل فى قسم المخطوطات فى المكتبه الامبراطوريه (1807) ، و اتعين استاذ للغه اليونانيه فى جامعة روين (1809) ، و بعدين دخل اكاديمية الاداب التابعه للاكاديميه الفرنسيه (1819) ، و اشتغل بتدريس اللغات العبريه و الاراميه فى كوليج دو فرانس Collège de France ، و بعدين بقى بروفيسور للغه الفارسيه فى مدرسة اللغات الشرقيه الحيه (1827).